Анджелина Джоли
Анджелѝна Джоли (правилно произношение: Анджелина Жолѝ) () е американска актриса, кинорежисьорка, филмова продуцентка. 

Известна е с активната си позиция и благотворителните си акции по ред наболели хуманитарни въпроси (например образованието и изхранването в Африка). От 2001 г. е пратеник на добра воля на Агенцията за бежанците на ООН. Носител на Оскар за филма „Луди години“, на три Златни глобуса и други награди. До есента на 2016 г. живее с актьора Брад Пит, за когото се омъжва през 2014 г. и с когото има шест деца, от които три осиновени. През 2009, 2011 и 2013 г. според списание Forbes Джоли е била най-високо платената актриса в Холивуд.

Произход и младежки години 
Анджелина е родена на 4 юни 1975 г. в семейството на американския актьор Джон Войт и френската актриса Маршелин Бертран. Кръстниците ѝ са също актьори – Жаклин Бисет и Максимилиан Шел. Родителите ѝ се развеждат, когато е на година. Живее с брат си при майка си. Има трудно и бедно детство. Първите ѝ изпълнения на театрална сцена са, когато на 11 години постъпва за две години в школата за театър и кино на Лий Страсбърг в Лос Анджелис. През ученическите си години в Beverly Hills High School се чувства аутсайдер заради нестандартния си външен вид, навика си да се облича с дрехи втора употреба и слабото си тяло.

Джоли е преживявала епизоди на самоубийствена депресия през тийнейджърските си години, а също и в началото на двадесетте си години. Тя се чувствала изолирана в гимназията сред децата на някои от най-богатите семейства в района, докато с майка си са оцелявали с доста по-скромен доход. Съучениците я дразнели по повод на това, че била изключително слаба и носила очила и метални скоби за корекция на зъбите. Било ѝ е трудно да се свързва емоционално с други хора. По-късно Джоли признава, че се чувствала силно потисната и нещастна, смятала, че е безполезна и в резултат започва да се самонаранява като се е порязвала с остър нож. Започва също да експериментира с наркотици; казва, че на 20-годишна възраст вече е опитала „всички възможни наркотици“, включително хероин. На тази възраст Анджелина се обличала само с черни дрехи, боядисвала косите си червени и, по собствените ѝ признания, се ненавиждала.

В периода 1997 г. – 2000 година прави големия си пробив в киното с филми като „Джия“, „Колекционерът“, „Луди години“, „Да изчезнеш за 60 секунди“. За касово най-успешни се смятат последвалите две части на „Похитители на гробници“ (Tomb Raider) в които играе героинята от едноименната компютърна игра, Лара Крофт.

Кариера

Ранен период: 1993 – 1997 
Джоли започва да работи като модел, когато е на 14 години, основно в Лос Анджелис, Ню Йорк и Лондон. През това време участва в няколко музикални клипа, като например на Лени Кравиц („Alta Marea“; 1991), Antonello Venditti („Alta Marea“; 1991), Jeff Healey („Lost in Your Eyes“; 1992), The Lemonheads („It's About Time“; 1993) и Meat Loaf („Rock & Roll Dreams Come Through“; 1993). На 16-годишна възраст Джоли изиграва първата си роля в театъра. В ранните си години на сцената се учи от баща си.

Джоли се появява в пет направени от брат си студентски филма, докато той учи в USC училище за кинематографично изкуство, но професионалната си кариера започва през 1993 г., когато изиграва първата си главна роля в нискобюджетния филм „Киборг 2“, като Casella „Cash“ Reese. След поддържащата роля в независимия филм „Без доказателства“ Джоли участва като Кейт Либи в „Хакери“ (1995), където се срещна с първия си съпруг, Джони Лий Милър. В-к „Ню Йорк Таймс“ пише: „Кейт (Анджелина) се откроява. Независимо от мрачното позьорство, което изисква тази роля, г-жа Джоли има сладко ангелски вид като баща си, Джон Войт.“

През 1996 г. играе Джина Малачичи в комедията „Любовта е всичко, което трябва“, съвременна адаптация на „Ромео и Жулиета“. В автомобилния филм „Mojave Moon“ от същата година, Джоли е в ролята на момиче на име Елинор. Отново през 1996 г. Анджелина Джоли изиграва Маргарет Садовски, едно от петте момичета във филма FoxFire, които се изправят срещу своя учител, който ги тормози сексуално. В Лос Анджелис в-к „Таймс“ пише за нейното изпълнение: „Отне ѝ много време, за да развие този характер, но Джоли – дъщерята на Джон Войт, има присъствие, за да преодолее стереотипа. Въпреки че историята е разказана от Мади, тя е катализатор.“

През 1997 г. Джоли си партнира с Дейвид Духовни в трилъра „Ролята на Бог“, действието на който е заложено в подземния свят на Лос Анджелис. Филмът не получава висока оценка от критиците, но Роджър Ибърт отбелязва, че „Анджелина Джоли открива топлина в такава роля, която обикновено е твърде агресивна, тя изглежда твърде добра, за да е приятелка на престъпник, а може би тя е.“ След това тя се появява в телевизионния сериал „Истински жени“, историческа романтична драма в американския Запад и въз основа на книгата на Джанис Уудс – „Windle“. През същата година се появява в музикалния видеоклип за „Anybody seen my baby?“ на Ролинг Стоунс.

Пробив: 1997 – 2000 
Пробивът на Джоли е успешен след изпълнението на персонажа Корнелия Уолъс в биографичен филм за Джордж Уолъс през 1997 г., за който печели награда „Златен глобус“ и е номинирана за награда „Еми“. Филмът, режисиран от Джон Франкенхаймър, е похвален от критиката и наред с други награди, получи „Златен глобус“ за най-добър минисериал (филм, направен за телевизията). Тя изиграва втората жена на бившия управител, който е бил прострелян и парализиран по време на изборите през 1972 г. за президент на САЩ.

HBO продуцира филм за живота на супермодела Джия, базиран на биографичната книга на Stephen Fried. Джоли участва като Джия (Gia), изобразявайки Gia Carangi. Филмът представя един свят на секс, наркотици, емоционална драма, които водят до унищожаването на живота и кариерата на Джия и като резултат нейната зависимост от наркотиците и заболяването от СПИН се стига до смърт. За втора поредна година Джоли печели наградата „Златен глобус“ и е номинирана за награда Еми. Тя печели първата си награда от „Screen Actors Guild“.

След „Джия“ Джоли се премества в Ню Йорк и спира да се занимава с актьорство за кратко време, защото усеща, че на този етап нищо ново не се случва. Тя се записва в Университета на Ню Йорк да учи кино и присъства също при писмените класове. Тя описва този период от живота си така: „просто за мен е добре да си събера мислите“. Джоли се връща в киното и участва като Глория (Gloria McNeary) в гангстерския филм „Hell's Kitchen“ (1998), а по-късно същата година се появява в „Playing by Heart“. Филмът получава предимно позитивни отзиви и Джоли се гордее с него.

През 1999 г. тя участва във филм на Майк Нюъл, които е едновременно комедия и драма. Джоли играе съблазнителна жена. Филмът получава смесени реакции от критиката, особено за героинята на Джоли във филма. След това тя работи с Дензъл Уошингтън в „Колекционерът“ (1999), който адаптира романа, написан от Джефри Дивър. Тя играе Amelia Donaghy, полицай, преследван от самоубийството на баща си, който неохотно помага на Уошингтън да проследи сериен убиец. Филмът печели сумирано $151 000 милиона в световен мащаб, но е критикуван като неуспех. Джоли взима следващата поддържаща роля на социопатка Лиза Роу в „Луди години“ (1999), един филм, който разказва историята на пациентката Сузана Кейсън, изпратена от нейния психиатър в болницата „Клеймор“. Уинона Райдър играе главната героиня във филма, което възлага големи надежди да се обърне повече внимание на нея, вместо това филмът маркира крайните пробиви на Джоли в Холивуд. Тя печели третата си награда „Златен глобус“, нейната втора „Screen Actors Guild“ награда и „Оскар“ за най-добра поддържаща женска роля. През 2000 г. Джоли се появява в първия си летен блокбъстър, „Gone In 60 Seconds“, в който тя играе Sarah „Sway“ Wayland, бившо гадже на крадеца на коли Никълъс Кейдж. По-късно тя обяснява, че филмът е добре дошло за нея облекчение след тежката роля като Лиза Роу, и той става един от нейните най-касови филми дотогава, спечелил $237 000 000 в международен план.

Анджелина Джоли е носителка на почетен „Оскар“ за 2013 г. за благотворителната си дейност.

Личен живот 
На 28 март 1996 г. се омъжва за британския актьор Джони Лий Милър, с когото се запознава по време на снимките на филма „Хакери“ (развеждат се на 3 февруари 1999 г.). През 2002 г. официално се отказва от презимето на баща си.

На 5 май 2000 г. се омъжва за актьора Били Боб Торнтон. По-късно се развеждат на 27 май 2003 г.

От 2004 г. живее с партньора си от „Мистър и мисис Смит (филм, 2005)“ Брад Пит, от когото на 27 май 2006 г. ражда момиченце в Намибия, Шайло Нувел, а на 12 юли 2008 г. ражда в Ница близнаците Вивиан-Маршелин (момиченце) и Нокс-Леон (момченце). Другите им деца са осиновени, всички носят фамилията Джоли-Пит: Мадокс Чиван (р. на 5 август 2001 г. в Камбоджа), Захара Марли (род. на 8 януари 2005 г. в Етиопия и Пакс Тиен (р. на 29 ноември 2003 г. във Виетнам). След двегодишен брак, през септември 2016 г., Брад и Анджелина се развеждат.

На 14 май 2013 г. The New York Times публикува статия от Джоли, в която тя обявява, че се е подложила на превантивна двойна мастектомия (отстраняване на млечните жлези). Взела е това решение, след като разбрала, че има 87% генетично предразположение към рак на гърдата.

Скоро след отстраняването на гърдите Джоли заявява намерението си да отстрани и яйчниците си, за да намали рисковете от развитие на рак. На 24 март 2015 г. Анджелина Джоли разказва пред New York Times, че вече се е подложила на операция по отстраняване на яйчниците и повече няма да може да ражда.

Филмография 
 „В търсене на изход“ (1982)
 „Киборг 2“ (1993)
 „Angela & Viril“ (1993)
 „Alice & Viril“ (1993)
 „Хакери“ (1995)
 „Без доказателства“ (1995)
 „Любовта е всичко“ (1996)
 „Фоксфайър“ (1996)
 „Луна над Мохаве“ (1996)
 „Истински жени“ (1997)
 „Джордж Уолас“ (1997)
 „В ролята на Бог“ (1997)
 „Джия“ (1998)
 „Кухнята на ада“ (1998)
 „Любовни приключения“ (1998)
 „Контролна кула“ (1999)
 „Колекционерът“ (1999)
 „Луди години“ (1999)
 „Да изчезнеш за 60 секунди“ (2000)
 „Лара Крофт: Томб Рейдър“ (2001)
 „Първороден грях“ (2001)
 „Живот или нещо подобно“ (2002)
 „Лара Крофт Томб Рейдър: Люлката на живота“ (2003)
 „Отвъд граници“ (2003)
 „Крадец на животи“ (2004)
 „История с акули“ (2004) – Лола (глас)
 „Небесния капитан и света на утрешния ден“ (2004)
 „Треската“ (2004)
 „Александър“ (2004)
 „Мистър и мисис Смит“ (2005)
 „Добрият пастир“ (2006)
 „Могъщо сърце“ (2007)
 „Беулф“ (2007)
 „Кунг-фу панда“ (2008) – Тигрицата (глас)
 „Неуловим“ (2008)
 „Подмяната“ (2008)
 „Агент Солт“ (2010)
 „Туристът“ (2010)
 „Кунг-фу панда 2“ (2011) – Тигрицата (глас)
 „Господарка на злото“ (2014)
 „Край морето“ (2015)
 „Кунг-фу панда 3“ (2016) – Тигрицата (глас)
 „Господарка на злото 2" (2019)

Източници

Външни препратки 

 
 
 

Американски озвучаващи актриси
Американски филмови продуценти
Американски режисьори
Американски актриси
Посланици на добра воля на ВКБООН
Носители на награда „Сатурн“
Носители на Златен глобус
Носители на „Оскар“ за най-добра поддържаща женска роля
ЛГБТ актьори и актриси
ЛГБТ личности от САЩ
ЛГБТ режисьори
Бисексуални
Американски авиаторки
Общественици от Калифорния
Родени в Лос Анджелис